Os tapices d'a Seu han serviu a o largo d'os sieglos pa decorar os espacios publicos y privaus y dar solemnidat a bells actos civils y relichiosos como vodas u coronacions. En concreto, ye decumentau o costumbre dende o sieglo XV de penchar as telas en a seu mientres tot l'anyo liturchico, costumbre que se restrinchió posteriorment a o monumento de Semana Santa, practica que se prolargó dica a decada de 1970.